จะลงทุนตราสารหนี้ให้ปัง ต้องรู้อะไรก่อน?
26 มกราคม 2566

จะลงทุนตราสารหนี้ให้ปัง ต้องรู้อะไรก่อน?
อย่างที่เราทุกคนทราบกันดี หากในสภาวะที่ตลาดหุ้นมีความผันผวน นักลงทุนส่วนมากก็อยากจะโยกย้ายเงินลงทุนมาไว้ในสินทรัพย์ที่ และยังให้ผลตอบแทนมากกว่าเงินฝากออมทรัพย์ นักลงทุนก็อาจจะมองหาการลงทุนในตราสารหนี้ แต่ถึงแม้การลงทุนในตราสารหนี้จะมีความเสี่ยงต่ำกว่าการลงทุนในตลาดหุ้น นั่นไม่ได้หมายความว่าการลงทุนในตราสารหนี้จะไม่มีการขาดทุน นักลงทุนต้องทำความเข้าใจและศึกษาข้อควรรู้เกี่ยวกับตราสารหนี้ให้ดีและถูกต้อง เพื่อผลประโยชน์สูงสุดของนักลงทุนเองด้วยนะ
ตราสารหนี้คือ ? 
ตราสารทางการเงินที่ผู้ถือ (นักลงทุน) มีสถานะเป็นเจ้าหนี้ และผู้ออกตราสาร มีสถานะเป็นลูกหนี้ โดยเจ้าหนี้จะได้รับผลตอบแทนในรูปแบบของดอกเบี้ย อย่างสม่ำเสมอตามระยะเวลาที่กำหนดไว้ และจะได้รับเงินต้นคืนเมื่อครบกำหนดอายุ
ตราสารหนี้ที่ออกโดยรัฐบาล เช่น พันธบัตรรัฐบาล (อายุมากกว่า 1 ปี), ตั๋วเงินคลัง(อายุน้อยกว่า 1ปี) เป็นต้น
ตราสารหนี้ที่ออกโดยเอกชน เช่น หุ้นกู้ (อายุมากกว่า 1 ปี) เป็นต้น
ข้อควรรู้ก่อนการลงทุนในตราสารหนี้
1. ความผันผวนของราคาตราสารหนี้
อัตราดอกเบี้ย (Yield) สูงขึ้น ราคาตราสารหนี้จะลดลง เนื่องจากถูกเทขาย เพื่อไปซื้อตราสารหนี้ตัวใหม่ที่ให้ผลตอบแทนดีกว่า
อัตราดอกเบี้ย (Yield) ต่ำลง ราคาตราสารหนี้จะสูงขึ้น
2. ความเสี่ยงจากการผิดนัดชำระหนี้,ความเสี่ยงด้านสภาพคล่อง และความเสี่ยงด้านราคา
3. อันดับความน่าเชื่อถือ (Credit rating)
กลุ่มระดับลงทุน (Investment Grade) ระดับ AAA ถึง BBB
กลุ่มต่ำกว่าระดับลงทุน (Non-Investment Grade) ระดับ BB ลงไปจนถึง D
กลุ่มไม่มีการจัดอันดับเครดิต (Unrated Bond) 
4. อัตราดอกเบี้ยหน้าตั๋ว
อัตราดอกเบี้ยที่ผู้ออกตราสารจะต้องจ่ายให้กับผู้ถือตราสารตามเวลาที่กำหนดตลอดอายุของตราสารหนี้
5. งวดการจ่ายดอกเบี้ย
จำนวนครั้งของการจ่ายดอกเบี้ยต่อปี ขึ้นอยู่กับผู้ออกตราสารหนี้
6. วันครบกำหนดไถ่ถอน
วันหมดอายุของตราสารหนี้ที่ผู้ออกตราสารจะต้องจ่ายคืนเงินต้นและดอกเบี้ยงวดสุดท้ายให้แก่ผู้ถือตราสารหนี้
การลงทุนในกองทุนรวมตราสารหนี้เหมาะกับใคร?
ผู้ลงทุนที่รับความเสี่ยงได้ต่ำ และไม่คาดหวังผลตอบแทนที่สูงเหมือนกับหุ้น
ผู้ที่ต้องการกระจายความเสี่ยงที่ให้ผลตอบแทนดีกว่าการฝากออมทรัพย์
กองทุนตราสารหนี้ช่วยกระจายความเสี่ยงได้ดีกว่าลงทุนตราสารหนี้รายตัว
ลูกค้า KS สนใจลงทุนในกองทุนรวม สอบถามข้อมูลได้ที่ผู้จัดการเงินทุนบุคคลของท่าน
เปิดพอร์ตกองทุนรวมกับ KS ลงทุนได้หลากหลายบลจ. bit.ly/3rDwX70
#KS #หลักทรัพย์กสิกร #กองทุน #ผลตอบแทน #หุ้นไทย #การลงทุนหลักทรัพย์ #FUND